LG Group

**LG korporacija **(), ranije **Lucky Goldstar** (), je južnokorejska međunarodna korporacija. Četvrta je najveća kompanija u Južnoj Koreji. Sjedište kompanije je u LG kulama blizancima u mjestu Yeouido-dong, Yeongdeungpo-gu, Seoul. LG pravi elektronske uređaje, hemijske i telekomunikacijske proizvode i kooperira sa LG Electronics, Zenith, LG Display, LG Telecom and LG Chem u preko 80 zemalja svijeta.

## Historija
Osnivač LG-a, Koo In-Hwoi, je osnovao Lak-Hui Chemical Industrial Corp. 1947. godine. 1952, Lak-Hui (čita se "Laki", trenutno LG Chem) je postala prva koreanska kompanija koja je ušla na tržište plastične industrije. Kako se biznis proširio, osnovan je GoldStar Co. d.o.o. (trenutno LG Electronics d.d.) 1958. godine. Obje kompanije, Laki i GoldStar su se spojile i formirale Lucky Goldstar.

GoldStar je napravio prvi radio u Južnoj Koreji. Dosta elektronike je prodato pod brendom GoldStar, dok su neki kućanski aparati (koji nisu dostupni van Južne Koreje) su prodavani pod brendom Laki. Laki brend je bio poznat po higijenskim proizvodima, kao sapuni i HiTi deterdžentima za veš, ali brend je većinom povezivan sa svojom "Laki i Perioe" pastom za zube. Čak i danas, LG nastavlja proizvodnju nekih od ovih proizvoda, poput deterdženata za veš, za južnokorejsko tržište.

1995. godine, da bi se bolje nametao na Zapadu, Laki-Goldstar Korporacija se preimenovala u "LG". Kompanija je također asocirala slova LG sa sloganom "Life's Good" (), što je ustvari bakronim. Od 2009-te, LG ima internetsku domenu LG.com.

## Integracija
1996. godine, LG je kreirao savez sa IBM; kasnije je to okončano.

1. aprila 2000. godine, LG Chemical je rastavljen u 3 zasebne kompanije, imenom LGCI, LG Chem, i LG Household & Health Care. Kasnije, u julu 2007. godine, LG Chem je spojen sa LG Petrochemical.

## Zajednička ulaganja
Od 2001, LG je imao 2 zajednička ulaganja sa Royal Philips Electronics: LG Philips Display i LG Philips LCD, ali Philips je rasprodao svoje dionice krajem 2008.

2005. godine, LG je ušao u zajednicu sa Nortel Networks, kreirajući LG-Nortel Co. Ltd.

## Međunarodno tržište
30. novembra 2012. godine, comScore je izbacio izvještaj u oktobru 2012-te gdje se moglo vidjeti da je LG izgubio drugo mjesto na američkom tržištu mobilnih telefona od kompanije Apple Inc.

20. januara 2013. godine, Counterpoint Research je objavio da je LG prešao Apple u bici za drugog najvećeg proizvođača na američkom tržištu.

7. augusta 2013, comScore je izbacio izvještaj u junu 2013. gdje se vidi da je LG opao na 5. mjesto na tržištu.

## Sportsko vlasništvo
LG ima LG Twins bejzbol klub u Seoul, Južna Koreja, još od 1989.

## Logo
Logo kompanije LG sadrži krug u kojem se nalaze slova "L" i "G", prezentirani u formi lica koji se smije.

## Struktura
LG korporacija je kompanija koja operira globalno sa preko više od 30 kompanija u elekronskim, hemijskim i telekomunikacijskim poljima. Njena elektronska divizija proizvodi i prodaje aparate od elektronskih i digitalnih kućnih uređaja do mobilnih telefona i televizora, od tankih LCD displeja do sigurnosnih uređaja i poluprovodnika. U hemijskoj industriji, prave se i prodaju kozmetika, industrijski tekstili, punjive baterije i toneri, polikarbonati, medicina i površinski dekorativni materijali. Telekomunikacijski odjel obuhvata daleke i međunarodne telefonske servise, mobilne i radio-telekomunikacijske servise, kao i konsultacije i telemarketing servise. LG također kooperira sa Coca-Cola Korea Bottling Company, upravlja nekretninama, nudi menadžment konsultovanje i upravlja profesionalnim sportskim klubovima.

## Reference

## Vanjske veze

* www.lgcorp.com - Službena stranica